Document ID: 32008D0067

KOMMISSIONENS BESLUTNING
af 21. januar 2008
om fastsættelse af EF-tilskuddet til dækning af udgifterne til hasteforanstaltninger til bekæmpelse af aviær influenza i Tyskland i 2003
(meddelt under nummer K(2008) 144)
(Kun den tyske udgave er autentisk)
(2008/67/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 3a, og
ud fra følgende betragtninger:
(1)
Der var udbrud af aviær influenza i Tyskland i 2003. Sygdommens forekomst var en alvorlig fare for bestandene i Fællesskabet.
(2)
For at forebygge, at sygdommen breder sig, og bidrage til, at den udryddes så hurtigt som muligt, skal Fællesskabet i henhold til bestemmelserne i beslutning 90/424/EØF yde finansiel støtte til medlemsstatens støtteberettigede udgifter til hasteforanstaltninger til bekæmpelse af sygdommen.
(3)
Ved Kommissionens beslutning 2004/51/EF af 23. december 2003 om EF-tilskud til de støtteberettigede udgifter til udryddelse af aviær influenza i Tyskland i 2003 (2) blev der bevilget EF-tilskud til Tyskland til dækning af udgifterne til de hasteforanstaltninger til bekæmpelse af sygdommen, der blev gennemført i 2003.
(4)
Der blev i overensstemmelse med samme beslutning udbetalt et forskud på 135 000 EUR.
(5)
I henhold til beslutningen skal restbeløbet af EF-tilskuddet fastsættes på grundlag af den anmodning, Tyskland fremlagde den 25. februar 2004, dokumentation, der bekræfter beløbene i anmodningen, og resultaterne af Kommissionens kontrol på stedet. Det beløb, der er angivet i anmodningen om tilskud til dækning af 2003-udgifterne, er 514 392,42 EUR; EF-tilskuddet hertil kan ikke være på mere end 50 % af de støtteberettigede udgifter.
(6)
På baggrund af ovenstående bør det samlede EF-tilskud til dækning af udgifterne til udryddelse af aviær influenza i Tyskland i 2003 nu fastsættes.
(7)
Ifølge resultaterne af Kommissionens kontrol i henhold til EF-forskrifterne på veterinærområdet og betingelserne for tildeling af EF-tilskud er det ikke alle de indberettede udgifter, der kan godkendes som støtteberettigede.
(8)
Kommissionens bemærkninger og metode til beregning af de støtteberettigede udgifter er blevet meddelt de tyske myndigheder ved brev af 21. november 2007.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskuddet til dækning af udgifterne til udryddelse af aviær influenza i Tyskland i 2003 i henhold til beslutning 2004/51/EF fastsættes til i alt 239 196,53 EUR.
Eftersom der allerede er udbetalt et forskud på 135 000 EUR i henhold til beslutning 2004/51/EF, fastsættes restbeløbet af EF-tilskuddet til 104 196,53 EUR.
Artikel 2
Denne beslutning er rettet til Forbundsrepublikken Tyskland.
Udfærdiget i Bruxelles, den 21. januar 2008.

Labels: 19
5
0
6
18